Diit 58
Pal kɛ kui̱ cuɔ̱t
(Dit Dee-bid)
1
La yɛn cuɔ̱ɔ̱ŋ a nyooth
inu lö ruëëc?
La yɛn nath a luk ɛ päär?
2
Ëëy, car yɛn ni ti jiäk
kɛ lo̱ckun,
kä lät yɛn ni nyuɔɔn kɛnɛ
gak gaakni wi̱i̱ muɔ̱ɔ̱n.
3
Kä ji̱ nyuɔɔni tekɛ nyuɔɔn
ni gaatädiɛn,
a lät kɛn ni ka̱a̱cni
ni kuɛɛkädiɛn.
4
Kä kɛn tekɛ kɛ lueŋ mi
ce̱tkɛ lueŋ thɔa̱a̱l,
ce̱tdɛ riir mi miŋ
mi /ci li̱ŋ.
5
Kɛ ɣöö /cɛ jɔw raam mi ŋar
kɛ jɛ bi liŋ,
kiɛ /cɛ jɔw raam in puɔ̱tdɛ
thom bi liŋ.
6
Aɣ Kuoth ku lɛckiɛn töl,
ku ka̱a̱p lonyni,
töl lö Kuoth Nhial.
7
Ku kɛ bath ce̱tnikɛ pi̱w
ti ci lo̱ny jɔ̱ɔ̱r.
Ɛ kɛ nuɔɔr ce̱tnikɛ juaac
ti ca dɔany.
8
Ɛ kɛ ce̱tnikɛ luɛk cöm
mi ci thia̱ŋ,
kɛnɛ gat mi ca thɔ̱r
mi /ken cäŋ met nɛn.
9
Kɛ pɛ̈th mi leny ni leth
cukä kä mac kuiiyni,
inɔ bi Kuoth ji̱ nyuɔɔni
ŋuɔk jɔ̱ɔ̱r kɛ pɛ̈th.
10
Bi ji̱ cuŋni lɔcdiɛn tɛɛth mi
wa ji̱ nyuɔɔni nɛn cakɛ duäc,
mi wä ciökiɛn lak rɛy riɛm
ji̱ nyuɔɔni.
11
Kä bi naath ɛ laar wäkɛ i̱,
“Ɛ puc, kɛn ji̱ cuŋni
tekɛ kɛ muc,
kä ɛ puc te wi̱c muɔ̱ɔ̱n
kɛ Kuoth mi luk jɛ.”
